Diari Oficial de la Generalitat Valenciana


Sumari del DOGV 8345, del 24-07-2018 (2018/7069)

RESOLUCIÓ de 16 de juliol de 2018, del director general de Relacions amb les Corts, per la qual es publica el Conveni entre l'Agència Valenciana de Seguretat i Resposta a les Emergències i el Consorci per al Servei de Prevenció, Extinció d'Incendis, de Salvament i Protecció Civil de la província de Castelló per a l'encàrrec de gestió dels mitjans del Servei de Bombers Forestals a la província de Castelló, en l'exercici 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8345

Data del DOGV
:   24-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7069


Data del document
:   16-07-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 16 de juliol de 2018, del director general de Relacions amb les Corts, per la qual es publica el Conveni entre l'Agència Valenciana de Seguretat i Resposta a les Emergències i el Consorci per al Servei de Prevenció, Extinció d'Incendis, de Salvament i Protecció Civil de la província de Castelló per a l'encàrrec de gestió dels mitjans del Servei de Bombers Forestals a la província de Castelló, en l'exercici 2018. [2018/7069]  
L'Agència Valenciana de Seguretat i Resposta a les Emergències i el Consorci per al Servei de Prevenció, Extinció d'Incendis, de Salvament i Protecció Civil de la Província de Castelló han subscrit, prèvia tramitació reglamentària, el dia 11 de juny de 2018, el conveni per a l'encàrrec de gestió dels mitjans del Servei de Bombers Forestals a la província de Castelló, en l'exercici 2018, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 16 de juliol de 2018 i número 410/2018, és procedent la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 16 de juliol de 2018.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Agència Valenciana de Seguretat i Resposta a les Emergències i el Consorci per al Servei de Prevenció, Extinció d'Incendis, de Salvament i Protecció Civil de la província de Castelló, per a l'encàrrec de gestió dels mitjans del servei de bombers forestals a la província de Castelló, en l'exercici 2018  
  
  
València, 11 de juny de 2018  
Reunits  
D'una part, l'Agència Valenciana de Seguretat i Resposta a les Emergències (d'ara en avant, AVSRE), representada per José María Ángel Batalla, director de l'Agència, per raó del que estableix l'article 11.1.n de la Llei 4/2017, de 3 de febrer, de la Generalitat, i de les autoritzacions per a la firma del present conveni conferides pel Consell de Direcció de l'AVSRE el 9 de març de 2018, d'acord amb l'article 7.2.g de la Llei 4/2017 i per l'Acord del Consell de 8 de juny de 2018, segons que estableix l'article 12.6 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
I d'una altra, el Consorci per al Servei de Prevenció, Extinció d'Incendis, de Salvament i Protecció Civil de la província de Castelló, representat per Javier Moliner Gargallo, president de la Diputació Provincial de Castelló i del mencionat Consorci, d'acord amb les atribucions conferides en l'article 15 dels Estatuts del Consorci, i segons l'acord de 19 d'abril de 2018, de l'Assemblea General del Consorci, pel qual s'aprova el conveni.  
I, reconeixent-se capacitat legal suficient per a obligar-se en dret,  
  
Exposen  
Primer. D'acord amb el que disposen els seus estatuts, constitueix l'objecte del Consorci la prestació del servei de prevenció i extinció d'incendis i de salvament i protecció civil, i pot estendre's la competència consorcial a altres fins comuns a la totalitat dels seus membres en matèries relacionades amb l'objecte principal del Consorci.  
El Consorci per al Servei de Prevenció, Extinció d'Incendis, de Salvament i Protecció Civil de la província de Castelló, ha intervingut des de 1997 en l'extinció dels incendis forestals i els seus efectius han pres part activa en aquestes tasques.  
Segon. Segons el que estableix l'article 59 de la Llei 13/2010, de protecció civil i gestió d'emergències, modificat per la Llei 4/2017, de creació de l'AVSRE, es crea el Servei de Bombers Forestals dependent de l'AVSRE o la conselleria competent en matèria de protecció civil i gestió d'emergències.  
L'article 1 del Decret 122/2017, de 15 de setembre, del Consell, pel qual s'aprova el Reglament orgànic i funcional de l'AVSRE, estableix que correspon a aquesta la gestió del Servei de Bombers Forestals. En l'apartat 6 de l'article 20 de l'esmentat decret, s'estableix que aquesta podrà subscriure convenis de col·laboració per a la realització de les funcions encarregades.  
En l'actualitat, l'AVSRE no disposa de l'estructura necessària per a assumir la gestió ordinària i extraordinària del servei de bombers forestals, per això a l'empara del que disposa l'article 11.1 de la Llei 40/2015, d'1 d'octubre, de règim jurídic del sector públic, per raons d'eficàcia i absència de mitjans, es proposa dur a terme l'encàrrec que s'assenyala en la clàusula primera.  
Tercer. De conformitat amb el que preveu l'article 11 de la Llei 40/2015, d'1 d'octubre, de règim jurídic del sector públic, l'AVSRE i el Consorci per al Servei de Prevenció, Extinció d'Incendis, de Salvament i Protecció Civil de la província de Castelló, acorden les següents  
  
Clàusules  
Primera. Objecte  
Constitueix l'objecte del present conveni de col·laboració, l'encàrrec al Consorci per al Servei de Prevenció, Extinció d'Incendis, de Salvament i Protecció Civil de la província de Castelló (d'ara en avant, el consorci), de les activitats de gestió i direcció operativa i funcional dels mitjans del Servei de Bombers Forestals a la província de Castelló, la titularitat de les quals correspon a l'AVSRE.  
  
Les activitats objecte d'encàrrec tindran un caràcter merament material i tècnic, sense que en cap cas la seua realització supose la cessió de la titularitat per part de l'AVSRE ni dels elements substantius del seu exercici, i és responsabilitat de l'AVSRE dictar tots els actes o resolucions de caràcter jurídic que donen suport a, o en els quals s'integren, les activitats materials objecte de l'encàrrec regulat en aquest conveni.  
  
Els aspectes valorats econòmicament en els encàrrecs que la Presidència de la Generalitat i l'AVSRE efectuen a l'empresa TRAGSA, per a la gestió del Servei de Bombers Forestals en l'àmbit de la Comunitat Valenciana per a l'exercici 2018, no estan inclosos en l'objecte del present conveni.  
  
Segona. Mitjans d'execució  
Per a la realització de les funcions encarregades, el consorci disposarà, a part del seu personal tècnic i operatiu, d'un tècnic forestal, un especialista en emissores i coordinadors forestals, per a la direcció de les labors d'extinció d'incendis forestals i per a programar i supervisar totes les activitats diàries dels mitjans del Servei de Bombers Forestals en la seua província, la titularitat de la qual correspon a l'AVSRE.  
  
Es disposarà dels coordinadors forestals necessaris per a la gestió i supervisió del servei. Cada coordinador forestal tindrà assignades, de manera permanent, un nombre d'unitats de bombers forestals anuals i altres de reforç en la campanya d'estiu, i la seua responsabilitat serà el desenvolupament de les funcions establides en la present clàusula.  
  
El personal que dedicarà el consorci es detalla a continuació:  
  
o De l'1 de gener al 31 de desembre 1 tècnic forestal  
o De l'1 de gener al 31 de desembre 1 especialista en emissores  
o De l'1 de gener al 31 de desembre 4 coordinadors forestals  
o De l'1 de maig al 30 de setembre 2 coord. forestals addicionals  
o De l'1 de juny al 30 de setembre 2 coord. forestals addicionals  
o De l'1 de juliol al 30 de setembre 1 coord. forestal addicional  
  
  
El tècnic forestal tindrà titulació de diplomat o equivalent, amb una experiència mínima de 24 mesos en treballs d'extinció d'incendis forestals.  
Els coordinadors forestals tindran la titulació de capatàs forestal, tècnic superior de recursos naturals i paisatgístics o equivalent, amb una experiència mínima de 24 mesos, en coordinació i gestió directa de grups de personal destinats a l'extinció d'incendis forestals.  
En compliment del que disposen l'article 9.2 del text refós de la Llei de l'estatut bàsic de l'empleat públic, aprovat mitjançant el Reial decret legislatiu 5/2015, de 30 d'octubre, i l'article 15.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, l'exercici de les referides funcions no implica la participació directa o indirecta en l'exercici de potestats públiques o salvaguarda d'interessos generals.  
El consorci haurà de respectar els criteris continguts en la Instrucció del Ministeri d'Hisenda i Administracions Públiques de 28 de desembre de 2012, sobre bones pràctiques per a la gestió de les contractacions de serveis i encàrrecs de gestió, a fi d'evitar incórrer en supòsits de cessió il·legal de treballadors.  
Les funcions a desenvolupar pel personal assignat a aquest encàrrec pel consorci seran:  
- Gestionar, organitzar, distribuir i controlar el treball diari del Servei de Bombers Forestals a càrrec seu.  
- Omplir informes, quadres resum i la resta de documentació necessària per al desenvolupament i control del servei, així com qualsevol informe que siga demanat pels responsables del servei.  
- Controlar i inspeccionar la documentació que omplin els responsables de les unitats.  
- Vetlar pel compliment de totes les normes en matèria de seguretat i salut en el treball derivades de la legislació de prevenció de riscos laborals.  
- Mantindre la correcta uniformitat de totes les unitats a càrrec seu.  
- Supervisar l'estat dels equips de protecció i de tot el material que, a títol individual, el Consorci els entregue, del qual han de conéixer també l'ús correcte i el manteniment.  
- Supervisar i gestionar el bon estat dels vehicles i equips de comunicacions de les unitats a càrrec seu.  
- Supervisar l'ús adequat de les dotacions individuals i col·lectives en relació amb les diferents activitats a realitzar.  
- Planificar, organitzar i supervisar les activitats diàries d'entrenament, pràctiques de maneig i manteniment dels equips, ferramentes mecàniques i manuals i equips de comunicacions, que realitzen les unitats a càrrec seu.  
- Tutelar les pràctiques especialitzades que realitzen les unitats a càrrec seu.  
- Dirigir les actuacions que se'ls encarreguen a les unitats a càrrec seu amb motiu de situacions d'emergència, segons les funcions d'Unitats de Bombers Forestals establides en l'article 60 de la Llei 13/2010 i en el Pla Especial enfront del risc d'incendis forestals.  
  
- Elaborar els informes de treball sobre les funcions anteriors, que se sol·liciten des de l'AVSRE.  
  
Tercera. Despeses de gestió. Finançament de l'encàrrec de gestió. forma de pagament  
En compensació als serveis i despeses de gestió per a l'any 2018 que l'encàrrec comporta, el Consorci, percebrà sis-cents vint mil euros (620.000,00 ?).  
La mencionada quantitat inclou els costos del personal indicat en la clàusula segona, inclosos els mitjans auxiliars d'equipament, manteniment de vehicles i combustible necessaris per al seu transport en les tasques encarregades; així com les despeses de manteniment i reparació d'avaries dels vehicles adscrits a l'AVSRE, destinats al Servei de Bombers Forestals en aqueixa província.  
Aquesta quantitat se sufragarà amb càrrec al capítol IV del programa pressupostari 10.77.80.0713.503.78 de l'Agència Valenciana de Seguretat i Resposta a les Emergències, del pressupost de la Generalitat per a l'any 2018.  
El pagament s'efectuarà per mitjà de certificats expedits per l'òrgan competent del consorci, que adjuntaran els informes on s'establirà que els treballs de direcció i gestió dels recursos del Servei de Bombers Forestals s'han realitzat de conformitat amb el que s'ha acordat. Des de l'AVSRE se certificarà la conformitat per al pagament.  
  
Quarta. Coordinació d'aquest conveni amb altres establits amb el mateix objecte dins de l'àmbit de la Comunitat Valenciana  
L'AVSRE, a fi d'homogeneïtzar els aspectes relacionats amb les activitats de les unitats de bombers forestals en les tres províncies de la Comunitat, el seu equipament personal i col·lectiu, formació, etc., així com per a poder coordinar la transferència interprovincial dels mitjans en les actuacions en les quals es requerisca, establirà els criteris tècnics oportuns.  
El Consorci es compromet a seguir les directrius i criteris d'actuació previstos en el Pla especial davant del risc d'incendis forestals, vigent en cada moment i altres plans d'aplicació enfront d'altres emergències.  
  
  
Cinquena. Òrgan mixt de seguiment i control de les actuacions  
Es crearà un òrgan mixt de seguiment i control format per dos persones representants de l'AVSRE i altres dos del consorci. Les persones representants de l'AVSRE, seran nomenades per la persona titular de la direcció, i les del consorci per la seua diputada o diputat delegat.  
La persona titular de la direcció de l'AVSRE designarà la persona que assumisca la presidència de la comissió i la persona que assumisca la secretaria serà designada per la diputada o el diputat delegat del Consorci.  
En la designació de les persones representants de l'AVSRE en la mencionada comissió s'ha de procurar la presència equilibrada de dones i hòmens, en aplicació del que estableix el II Pla d'Igualtat de Dones i Hòmens de l'Administració de la Generalitat, aprovat per l'Acord del Consell, de 10 de març de 2017.  
L'òrgan mixt es denominarà Comissió de Seguiment i tindrà les funcions indicades en els apartats 1 i 2 de l'article 9 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
Es reunirà almenys una vegada, abans dels dos mesos de la data finalització del conveni, convocada pel seu president.  
La comissió de seguiment remetrà una còpia de les actes i informes que elabore a la Direcció de l'AVSRE.  
  
Sisena. Vigència  
El present conveni de col·laboració per a l'encàrrec de gestió tindrà eficàcia des de la data de la seua firma i mantindrà la seua vigència fins al 31 de desembre de 2018. No obstant això, seran imputables al present conveni, les despeses fetes amb anterioritat a la seua formalització, sempre que estiguen ben justificades i s'hagen realitzat entre l'1 de gener i el 30 de novembre de 2018.  
  
Setena. Naturalesa i jurisdicció  
Aquest conveni té naturalesa administrativa d'acord amb el que estableix l'article 11 de la Llei 40/2015, d'1 d'octubre, de règim jurídic del sector públic i està exclòs de la normativa de contractació del sector públic, de conformitat amb el que disposa l'article 6 de la Llei 9/2017, de 8 de novembre, de contractes del sector públic, pel qual es traslladen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE de 26 de febrer de 2014.  
  
Per a la seua interpretació caldrà ajustar-se al que preveuen l'article 62 de la Llei 7/2011, d'1 d'abril, de serveis de prevenció, extinció d'incendis i salvament de la Comunitat Valenciana i el capítol VI del títol preliminar de la Llei 40/2015, d'1 d'octubre, de règim jurídic del sector públic, així com al que disposa el Decret 176/2014, del Consell, pel qual regula els convenis que subscriga la Generalitat i el seu registre.  
  
Les qüestions litigioses que puguen sorgir respecte del conveni, que no siguen resoltes en el si de la comissió de seguiment, se sotmetran a la jurisdicció contenciosa administrativa.  
No obstant això, les parts podran resoldre el conveni si no s'executa la prestació corresponent a l'exercici i, en general, per les causes de resolució establides en l'article 51 de la Llei 40/2015, d'1 d'octubre, de règim jurídic del sector públic.  
  
  
Huitena. Resolució  
El conveni podrà ser resolt per les causes següents:  
a) El transcurs del termini de vigència sense haver-se'n acordat la pròrroga.  
b) L'acord unànime de les parts.  
c) L'incompliment de les obligacions i compromisos assumits per part d'algun dels firmants. En aquest cas, qualsevol de les parts podrà notificar a la part incomplidora un requeriment perquè complisca en un determinat termini les obligacions o compromisos que es consideren incomplits. Si, transcorregut el termini indicat en el requeriment, persistira l'incompliment, la part que el va dirigir notificarà a les parts firmants la concurrència de la causa de resolució i s'entendrà resolt el conveni. La resolució del conveni per aquesta causa podrà comportar la indemnització dels perjuís causats que seran valorats, si és el cas, per la comissió de seguiment i control.  
d) Per decisió judicial declaratòria de la nul·litat del conveni.  
e) Per qualsevol altra causa diferent de les anteriors previstes en el conveni o en altres lleis.  
  
Novena. Publicitat  
Es donarà l'oportuna publicitat al present conveni d'acord amb el que disposa l'article 9.1.c i e) de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i l'article 11.3.b de la Llei 40/2015, d'1 d'octubre, de règim jurídic del sector públic.   
  
Per l'Agència Valenciana de Seguretat i Resposta a les Emergències: José María Ángel Batalla.  
  
Pel Consorci per al Servei de Prevenció, Extinció d'Incendis, de Salvament i Protecció Civil de la Província de Castelló: Javier Moliner Gargallo